Na temelju članaka 8. i 10. Zakona o plaćama u lokalnoj i područnoj (regionalnoj) samoupravi (''Narodne novine'' br. 28/10), a u svezi s Uredbom o klasifikaciji radnih mjesta u lokalnoj i područnoj (regionalnoj) samoupravi („Narodne novine“ broj 74/10 i 125/14) i članka 32. Statuta Općine Garčin (''Službeni vjesnik Brodsko-posavske županije'' 2/18, 9/18, 13/18 - pročišćeni tekst) Općinsko vijeće Općine Garčin na svojoj 26. sjednici održanoj 27. svibnja 2020**.** godine donosi

**ODLUKU**

**o Izmjenama i dopunama Odluke o plaći službenika i namještenika u**

**Jedinstvenom upravnom odjelu Općine Garčin**

**Članak 1.**

U Odluci o plaći službenika i namještenika u Jedinstvenom upravnom odjelu Općine Garčin (''Službeni vjesnik Brodsko-posavske županije'' broj 19/2018) članak 3. mijenja se i glasi:

Za obračun plaće službenika i namještenika, a prema složenosti poslova radnog mjesta, u Jedinstvenom upravnom odjelu Općine Garčin primjenjuju se sljedeći koeficijenti:

|  |  |  |  |  |  |
| --- | --- | --- | --- | --- | --- |
| RB | Potkategorija radnog mjesta | Razina radnog mjesta | Naziv radnog mjesta | Klasifikacijski rang | Koeficijent |
| 1. | Glavni rukovoditelj |  | Pročelnik JUO | 1 | 1,54 |
|  | Rukovoditelj |  | Voditelj ustrojstvene jedinice za EU projekte i javnu nabavu | 4 | 1,40 |
| 2. | Referent |  | Administrativni tajnik | 11 | 1,30 |
| 3. | **Stručni suradnik** |  | **Stručni suradnik za proračun, financije i računovodstvo** | 8 | **1,39** |
| **4.** | **Referent** |  | **Komunalni redar** | **11** | **1,35** |
| **5.** | **Administrator** |  | **Projekt administrator** | **12** | **1,3605** |
| 6. | Namještenici II. potkategorije |  | Komunalni djelatnik | 13 | 1,00 |

U ostalim odredbama Odluka o plaći službenika i namještenika se ne mijenja.

**Članak 2.**

Ova Odluka stupa na snagu osmog dana od dana objave, a objavit će se u ''Službenom glasilu Općine Garčin'', a objavit će se i na Internet stranicama Općine Garčin [www.opcina-garcin.hr](http://www.opcina-garcin.hr) .

**OPĆINSKO VIJEĆE**

**OPĆINE GARČIN**

**Predsjednik Općinskog vijeća**

**Mato Jerković**

KLASA: 021-01/20-01/29

URBROJ: 2178/06-01-20-01

Garčin, 27. svibnja 2020.

**Obrazloženje**:

Općina Garčin je u fazi provedbe projekta Programa Zaželi – ''Zaželi bolji život u Općini Garčin'' te je u sklopu istoga planirano zapošljavanje 10 žena koje će se skrbiti o starima i nemoćnima.

Također, u okviru istoga Programa planirano je zapošljavanje i projekt administratora koji će upravljati cijelim projektom.

Obzirom da je navedeni projekt administrator sukladno Zakonskim odredbama zaposlenik Jedinstvenog upravnog odjela Općine Garčin, potrebno je donijeti koeficijent za radno mjesto: ''PROJEKT ADMINISTRATOR'', temeljem kojega će se, a primjenjujući i osnovicu za izračun plaće, računati i isplaćivati plaća za navedeno radno mjesto.

Projektom je predviđeno da **BRUTO II iznos plaće bude 10.267,00 kuna**. Iznosa navedenog u projektu Općina kao provoditelj projekta se strogo mora pridržavati kako ne bi bilo financijskih korekcija zbog nepoštivanja potpisanog Ugovora o financiranju.

Iz navedenog proizlazi, da bi u odnosu na bruto II iznos od 10.267,00 kuna, koeficijent za izračun plaće trebao iznositi **1,3605.**

Također, u odnosu na radno mjesto REFERENT – KOMUNALNI REDAR i STRUČNI SURADNIK – STRUČNI SURADNIK ZA PRORAČUN, FINANCIJE I RAČUNOVODSTVO, predlaže se povećanje koeficijenta sa 1,30 na 1,38 uzimajući u obzir stručne kvalifikacije, narav i složenost poslova koji se na tim radnim mjestima obavljaju.